孔明曰：“都督见委，自当效劳。敢问十万枝箭，何时要用？” 瑜曰：“十日之内，可完办否？” 孔明曰：“操军即日将至，若候十日，必误大事。”
孔明乃披鹤氅，戴纶巾，引二小童携琴一张，于城上敌楼前，凭栏而坐，焚香操琴。
玄德见孔明身长八尺，面如冠玉，头戴纶巾，身披鹤氅，飘飘然有神仙之概。
却说玄德访孔明两次不遇，欲再往访之。
关公曰：“兄长两次亲往拜谒，其礼太过矣。想诸葛亮有虚名而无实学，故避而不敢见。兄何惑于斯人之甚也！” 玄德曰：“不然。昔齐桓公欲见东郭野人，五反而方得一面。况吾欲见大贤耶？”
 张飞曰：“哥哥差矣。量此村夫，何足为大贤！今番不须哥哥去；他如不来，我只用一条麻绳缚将来！” 玄德叱曰：“汝岂不闻周文王谒姜子牙之事乎？文王且如此敬贤，汝何太无礼！今番汝休去，我自与云长去。” 飞曰：“既两位哥哥都去，小弟如何落后！” 玄德曰：“汝若同往，不可失礼。” 飞应诺。
于是三人乘马引从者往隆中。离草庐半里之外，玄德便下马步行，正遇诸葛均。玄德忙施礼，问曰：“令兄在庄否？” 均曰：“昨暮方归。将军今日可与相见。” 言罢，飘然自去。玄德曰：“今番侥幸得见先生矣！” 张飞曰：“此人无礼！便引我等到庄也不妨，何故竟自去了！” 玄德曰：“彼各有事，岂可相强。” 